Α.Ο. Θήβα

Ο Αθλητικός Όμιλος «Θήβα» είναι ελληνικό ποδοσφαιρικό σωματείο το οποίο εδρεύει στη Θήβα και ιδρύθηκε το 1968. Επίσημα χρώματα του αποτελούν το βυσσινί, το μαύρο και το λευκό. Χρησιμοποιεί ως αγωνιστική έδρα το Δημοτικό Στάδιο Θήβας το οποίο έχει χωρητικότητα 1.173 θέσεων. 

 Ιστορία 
Ο Αθλητικός Όμιλος «Θήβα» ιδρύθηκε το 1968 ύστερα από την συγχώνευση του Κάδμου Θηβών (ιδρύθηκε το 1958 έπειτα από συγχώνευση των Άρη Θηβών και Πανθηβαϊκού) και του Γ.Α.Σ. Ιωνικού Αστέρα Θήβας (ιδρύθηκε το 1908 στα Σώκια της Σμύρνης και με τον διωγμό του 1922 εγκαταστάθηκε στην Ελλάδα και τη Θήβα).

Έκτοτε, η Α.Ο. Θήβα είναι η μεγάλη ποδοσφαιρική δύναμη της πόλης της Θήβας, την οποία έχει εκπροσωπήσει 3 φορές στη Β΄ Εθνική κατηγορία, 11 φορές στη Γ΄ Εθνική κατηγορία και 16 φορές στη Δ΄ Εθνική κατηγορία. Επίσης, την περίοδο 1990–91 ήταν φιναλίστ του Κυπέλλου Ερασιτεχνών Ελλάδας, ενώ μετράει 7 κατακτήσεις Πρωταθλήματος Βοιωτίας και 11 κατακτήσεις Κυπέλλου Βοιωτίας.

Στις 31 Ιανουαρίου 2012, λόγω έντονων οικονομικών προβλημάτων, η Α.Ο. Θήβα αποχώρησε από το πρωτάθλημα της Δ΄ Εθνικής 2011–12. Από την επόμενη περίοδο (2012–13) έλαβε μέρος στο πρωτάθλημα της Α΄ Κατηγορίας Ε.Π.Σ. Βοιωτίας για 15η φορά στην ιστορία της (έχει 4 συμμετοχές στην Α΄ κατηγορία Ε.Π.Σ. Ευβοίας-Βοιωτίας πριν την δημιουργία της αυτόνομης Ε.Π.Σ. Βοιωτίας το 1973).

Την περίοδο 2014–15 αναδείχθηκε πρωταθλήτρια και κυπελλούχος Βοιωτίας, ωστόσο έπειτα από αγώνες μπαράζ με πρωταθλήτριες ομάδες άλλων νομών, έχασε την άνοδο και παρέμεινε στην Α΄ Κατηγορία. Την αμέσως επόμενη περίοδο (2015–16) κατακτά εκ νέου το πρωτάθλημα και συμμετέχει στο ειδικό πρωτάθλημα ανόδου, όπου κατακτά την 1η θέση στον 7ο όμιλο και κερδίζει τελικά την άνοδο στην Γ΄ Εθνική κατηγορία. Στην Γ΄ Εθνική παρέμεινε μέχρι και την περίοδο 2017–18, όταν και υποβιβάστηκε. Από την περίοδο 2018–19 μέχρι την περίοδο 2023–24 αγωνίστηκε στην Α΄ Κατηγορία Ε.Π.Σ. Βοιωτίας.

Την περίοδο 2023–24 κατέκτησε το πρωτάθλημα της Ε.Π.Σ. Βοιωτίας και συμμετείχε στο ειδικό πρωτάθλημα ανόδου, στο οποίο αν και τερμάτισε στην 4η θέση του 6ου ομίλου, κέρδισε την άνοδο στην Γ΄ Εθνική λόγω κενής θέσης που προέκυψε.

Την περίοδο 2024–25 δεν κατάφερε να παραμείνει στην Γ΄ Εθνική και μοιραία επέστρεψε στα τοπικά πρωταθλήματα της Ε.Π.Σ. Βοιωτίας.

 Αγωνιστική πορεία 
 Περίοδος Πρωτάθλημα(Επίπεδο)1968–69Α΄ Ε.Π.Σ.Ε.-Β. (3) ↑1969–70Β΄ Εθνική (2) ↓1970–71Α΄ Ε.Π.Σ.Ε.-Β. (3) 1971–72Α΄ Ε.Π.Σ.Ε.-Β. (3) ↑1972–73Β΄ Εθνική (2) ↓1973–74Α΄ Ε.Π.Σ.Ε.-Β. (3) 1974–75Α΄ Ε.Π.Σ.Β. (3) 1975–76Α΄ Ε.Π.Σ.Β. (3) 1976–77Α΄ Ε.Π.Σ.Β. (3) ↑1977–78Γ΄ Εθνική (3) ↓1978–79Α΄ Ε.Π.Σ.Β. (4) 1979–80Α΄ Ε.Π.Σ.Β. (4) 1980–81Α΄ Ε.Π.Σ.Β. (4) ↑1981–82Γ΄ Εθνική (3) ↑1982–83Β΄ Εθνική (2) ↓1983–84Γ΄ Εθνική (3) 1984–85Γ΄ Εθνική (3) 1985–86Γ΄ Εθνική (3) 1986–87Γ΄ Εθνική (3) ↓1987–88Δ΄ Εθνική (4) ↓1988–89Α΄ Ε.Π.Σ.Β. (5) ↑1989–90Δ΄ Εθνική (4) 1990–91Δ΄ Εθνική (4) 1991–92Δ΄ Εθνική (4) 1992–93Δ΄ Εθνική (4) 1993–94Δ΄ Εθνική (4) 1994–95Δ΄ Εθνική (4) 1995–96Δ΄ Εθνική (4) 1996–97Δ΄ Εθνική (4) ↓1997–98Α΄ Ε.Π.Σ.Β. (5)1998–99Α΄ Ε.Π.Σ.Β. (5)1999–00Α΄ Ε.Π.Σ.Β. (5)2000–01Α΄ Ε.Π.Σ.Β. (5)2001–02Α΄ Ε.Π.Σ.Β. (5)2002–03Α΄ Ε.Π.Σ.Β. (5) ↑2003–04Δ΄ Εθνική (4) 2004–05Δ΄ Εθνική (4) 2005–06Δ΄ Εθνική (4) ↑2006–07Γ΄ Εθνική (3) 2007–08Γ΄ Εθνική (3) ↓2008–09Δ΄ Εθνική (4) 2009–10Δ΄ Εθνική (4) 2010–11Δ΄ Εθνική (4) 2011–12Δ΄ Εθνική (4) ↓2012–13Α΄ Ε.Π.Σ.Β. (5) 2013–14Α΄ Ε.Π.Σ.Β. (4) 2014–15Α΄ Ε.Π.Σ.Β. (4) 2015–16Α΄ Ε.Π.Σ.Β. (4) ↑2016–17Γ΄ Εθνική (3) 2017–18Γ΄ Εθνική (3) ↓2018–19Α΄ Ε.Π.Σ.Β. (4) 2019–20Α' Ε.Π.Σ.Β. (5)2020–21Α' Ε.Π.Σ.Β. (5)2021–22Α' Ε.Π.Σ.Β. (4)2022–23Α' Ε.Π.Σ.Β. (4)2023–24Α' Ε.Π.Σ.Β. (4) ↑2024–25Γ΄ Εθνική (3) ↓2025–26Α' Ε.Π.Σ.Β. (4)

 Συμμετοχές 
 Πρωτάθλημα  ΣύνολοΒ΄ Εθνική 3Γ΄ Εθνική 11Δ΄ Εθνική 16Α΄ Ε.Π.Σ. Εύβοιας–Βοιωτίας / Α΄ Ε.Π.Σ. Βοιωτίας 28

 Έμβλημα 
 Εξέλιξη του εμβλήματος 

 Τρόπαια – Διακρίσεις 
 Πανελλήνιες Διοργανώσεις 
 Γ΄ Εθνική Κατηγορία (1 Τρόπαιο): 1981–1982
 Δ΄ Εθνική Κατηγορία (1 Τρόπαιο): 2005–2006

 Τοπικές Διοργανώσεις 
 Α΄ Κατηγορία Ε.Π.Σ. Ευβοίας–Βοιωτίας / Α΄ Κατηγορία Ε.Π.Σ. Βοιωτίας (9 Τρόπαια): 1968–1969, 1971–1972, 1976–1977, 1980–1981, 1988–1989, 2002–2003, 2014–2015, 2015–2016, 2023–2024
 Κύπελλο Ε.Π.Σ. Ευβοίας–Βοιωτίας / Κύπελλο Ε.Π.Σ. Βοιωτίας: (12 Τρόπαια): 1971–72, 1978–1979, 1979–1980, 1981–1982, 1989–1990, 1990–1991, 1991–1992, 1993–1994, 1995–1996, 2003–2004, 2014–2015, 2017–2018

 Παραπομπές 

 Εξωτερικοί σύνδεσμοι 


*
Κατηγορία:Αθλητικοί σύλλογοι Βοιωτίας
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1968
Κατηγορία:Ποδοσφαιρικές ομάδες στη Θήβα